KOMISSION KERTOMUS Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 soveltamisesta vuonna 2012 /* COM/2013/0515 final */





KOMISSION KERTOMUS Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 soveltamisesta vuonna 2012 Tämä vuotta 2012 koskeva kertomus on laadittu Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001[1] 17 artiklan 1 kohdan mukaisesti. Se perustuu tilastotietoihin, joiden yhteenveto esitetään liitteessä. Tilastot kuvaavat pelkästään hakemusten lukumäärää, eivät pyydettyjen asiakirjojen lukumäärää. Käytännössä hakemus voi koskea yhtä asiakirjaa tai tietyn menettelyn koko asiakirja-aineistoa, jossa voi olla tuhansia asiakirjoja. Tilastoissa ei ole hakemuksia, jotka koskevat sellaisia asiakirjoja, jotka olivat jo yleisesti saatavilla silloin kun pyyntö tutustua asiakirjoihin esitettiin. Alkuperäisten hakemusten osalta asiakirjat annettiin tutustuttaviksi 83 prosentissa tapauksista. Uudistettujen hakemusten osalta asiakirjoihin pääsi tutustumaan joko täysin tai osittain 43 prosentissa tapauksista. 1. Rekisterit ja internetsivut 1.1. Vuonna 2012 komission asiakirjarekisteriin lisättiin 17 940 uutta asiakirjaa (ks. liitteessä oleva taulukko 1). 1.2. Asetuksen (EY) N:o 1049/2001 17 artiklan 1 kohdan mukaan komission on ilmoitettava vuosikertomuksissaan sen hallussa olevien, asetuksen 9 artiklan 1 kohdassa[2] tarkoitettujen arkaluonteisiksi luokiteltujen ja siksi rekisteriin sisältymättömien asiakirjojen lukumäärä. Komission julkinen asiakirjarekisteri kattoi vuonna 2012 COM-, SEC-, C-, JOIN-, SWD-, EUVL- ja PV-sarjojen asiakirjat. Vuonna 2012 komissio ei laatinut eikä vastaanottanut kyseisiin asiakirjaluokkiin kuuluvia arkaluonteisia asiakirjoja. 1.3. Europa-palvelimen ”Avoimuus” ja ”Komission asiakirjat” -sivuille tehtiin vuonna 2012 vierailuja seuraavasti: || Kävijöiden määrä || Käyntien määrä || Avattuja sivuja Yhteensä || 33 903 || 40 605 || 213 244 Keskimäärin kuukaudessa || 2 825 || 3 384 || 17 770 2. Yhteistyö asetuksen soveltamisalaan kuuluvien muiden toimielinten kanssa Asetuksen 15 artiklan 2 kohdan mukainen toimielinten välinen komitea ei kokoontunut poliittisella tasolla vuonna 2012. Euroopan parlamentti, neuvosto ja komissio järjestivät kuitenkin säännöllisesti kokouksia hallintotasolla kokemusten vaihtamiseksi, parhaiden käytäntöjen kehittämiseksi ja asetuksen yhdenmukaisen soveltamisen varmistamiseksi. 3. Asiakirjoihin tutustumista koskevien hakemusten tarkastelu 3.1. Asiakirjoihin tutustumista koskevien alkuperäisten hakemusten lukumäärä väheni vuonna 2012 (jolloin niitä tehtiin 6 014 verrattuna vuonna 2011 tehtyyn 6 447 hakemukseen). Asetukseen (EY) N:o 1049/2001 perustuvien vastausten lukumäärä oli 5 274 vuonna 2012 ja 6 055 vuonna 2011. 3.2. Uudistettujen hakemusten lukumäärä kasvoi merkittävästi, lähes 39 prosenttia (229 uudistettua hakemusta vuonna 2012 ja 165 vuonna 2011). Uudistettuihin hakemuksiin annettujen vastausten kokonaismäärä vastasi vastaanotettujen hakemusten lukumäärää (202 tapauksen käsittely päätettiin vuonna 2012, kun vuonna 2011 päätettiin 162 tapausta). Näistä vastauksista 160 (79 %) oli asetuksen (EY) N:o 1049/2001 mukaisia asiakirjoihin tutustumista koskevista uudistetuista hakemuksista tehtyjä päätöksiä. Vuonna 2012 näiden päätösten lukumäärä kasvoi 11 prosenttia verrattuna vuoteen 2011, jolloin vastaavia päätöksiä tehtiin 144. (Ks. liitteessä oleva taulukko 5.) 3.3. Eniten alkuperäisiä hakemuksia vastaanottivat vuonna 2012 komission pääsihteeristö (12,10 %) ja terveys- ja kuluttaja-asioiden pääosasto (7,28 %). Lähes yhtä paljon alkuperäisiä hakemuksia vastaanottivat kilpailun pääosasto (6,81 %) ja ympäristöasioiden pääosasto (6,61 %). Merkille pantavaa on, että kiinnostus asiakirjojen saamiseksi verotuksen ja tulliliiton pääosastolta (joka oli ensimmäisellä sijalla vuonna 2011) laski, kun taas kilpailun pääosaston asiakirjojen kysyntä pysyi korkeana. 3.4. Akateemisten alojen edustajat muodostivat jälleen aktiivisimman hakijaryhmän, jonka osuus alkuperäisistä hakemuksista oli 22,70 prosenttia (25,73 % vuonna 2011). Edellisvuosien tapaan seuraavaksi suurimmat hakijaryhmät olivat asianajotoimistot, joiden osuus oli 13,58 prosenttia (11,30 % vuonna 2011), ja kansalaisyhteiskunnan edustajat (kansalaisjärjestöt ja eturyhmät), joiden osuus oli 10,32 prosenttia (8,59 % vuonna 2011) kaikista hakemuksista. Hakijoiden yhteiskunnallinen/ammatillinen tausta ei käy ilmi 33,83 prosentissa hakemuksista. (Ks. liitteessä oleva taulukko 8.) 3.5. Alkuperäisten hakemusten maakohtainen jakauma on myös pysynyt varsin samanlaisena kuin aiempina vuosina. Belgiasta tulevien hakemusten osuus kasvoi hieman ja oli suurempi kuin koskaan aiemmin (21,85 %). Kun taas Italiasta tulleiden hakemusten määrä laski merkittävästi vuodesta 2011 (12,37 % vuonna 2011 ja 7,54 % vuonna 2012). Hakemuksista 14,04 prosenttia tuli Saksasta ja 10,17 prosenttia Yhdistyneestä kuningaskunnasta. Muiden jäsenvaltion osuus ei ylittänyt kymmentä prosenttia. Eniten hakemuksia esitetään asukasluvultaan suurimmista jäsenvaltioista kuten Ranskasta, Espanjasta ja Puolasta. Uusista jäsenvaltiosta (EU-10 ja EU-2) tulee edelleen suhteessa hieman vähemmän hakemuksia kuin vanhoista jäsenvaltioista (EU-15). (Ks. liitteessä oleva taulukko 9.) 4. Tutustumisoikeudesta tehtävien poikkeusten soveltaminen 4.1. Alkuvaiheessa kokonaan hylättyjen hakemusten osuus kasvoi hieman edellisvuodesta (16,91 % vuonna 2012 ja 12,18 % vuonna 2011). Asiakirjat annettiin hakijan käyttöön kokonaisuudessaan lähes kolmessa tapauksessa neljästä (74,48 %, kun osuus oli 80,20 % vuonna 2011). Hakijan käyttöön osittain annettujen asiakirjojen osuus kasvoi hieman edellisvuosista ja oli nyt 8,61 prosenttia (7,62 % vuonna 2011). (Ks. liitteessä oleva taulukko 3.) 4.2. Niiden tapausten osuus, joissa komissio uudistetun hakemuksen käsiteltyään kumosi yksiköidensä aiemman kielteisen kannan ja antoi asiakirjat kokonaisuudessaan hakijan käyttöön, kasvoi hieman (18,75 % vuonna 2012 ja 14,58 % vuonna 2011). Lisäksi niiden tapausten osuus kasvoi, joissa alkuperäisen hakemuksen hylkääminen vahvistettiin. Sen sijaan niiden tapausten osuus väheni selvästi, joissa asiakirjat annettiin laajemmin hakijan käyttöön uudistetun hakemuksen perusteella. (Ks. liitteessä oleva taulukko 6.) 4.3. Sellaisten tapausten prosenttiosuus, joissa hakemuksen hylkääminen perustui komission päätöksentekomenettelyn suojaamiseen (4 artiklan 3 kohta), oli hieman pienempi edellisvuoteen verrattuna (25,15 % vuonna 2012 ja 25,73 vuonna 2011). Tästä huolimatta se oli toiseksi yleisin poikkeusperuste. Sen edellä oli ainoastaan tarkastus-, tutkinta- ja tilintarkastustoimien tarkoitusten suojaaminen (4 artiklan 2 kohdan kolmas luetelmakohta), jonka osuus oli 25,32 prosenttia tapauksista (21,90 % vuonna 2011). (Ks. liitteessä oleva taulukko 7.) 4.4. Taloudellisten etujen suojaamisen perusteella hylättyjen hakemusten osuus pysyi suhteellisen vakaana (16,94 % vuonna 2012 ja 16,83 % vuonna 2011). Toisaalta kansainvälisten suhteiden suojaamisen perusteella hylättyjen hakemusten osuus laski merkittävästi (3,58 % vuonna 2012 ja 12,02 % vuonna 2011). (Ks. liitteessä oleva taulukko 7.) 4.5. Yleisin peruste hylkäämispäätöksen vahvistamiselle oli aiempien vuosien tapaan tutkintatoimien tarkoituksen suojaaminen (4 artiklan 2 kohdan kolmas luetelmakohta) (45,10 % vuonna 2012 ja 32,68 % vuonna 2011). (Ks. liitteessä oleva taulukko 7.) – Hylkäämistä perusteltiin komission päätöksentekoprosessin suojaamisella 15,69 prosentissa tapauksista, mikä on vähemmän kuin vuonna 2011. Tämä koskee kuitenkin vain tapauksia, joissa käsittely oli kesken (6,54 % vuonna 2012 ja 15,33 % vuonna 2011). On huomattava, että päätöksen tekemisen jälkeisiä sisäiseen käyttöön tarkoitettuja lausuntoja koskevien tapausten osuus kasvoi (9,15 % vuonna 2012 ja 4 % vuonna 2011). – Yksityiselämän ja yksilön koskemattomuuden suojaan perustuvien hylkäysten osuus laski (10,46 % vuonna 2012 ja 20,67 % vuonna 2011). Toisaalta taloudellisten etujen suojaamiseen vedottiin lähes yhtä usein kuin edellisvuonna (11,76 % vuonna 2012 ja 14,66 % vuonna 2011). Tuomioistuinkäsittelyn ja oikeudellisen neuvonannon suojaamisen perusteella hylättyjen hakemusten osuus kasvoi merkittävästi vuonna 2011 todetusta 1,33 prosentista 7,84 prosenttiin vuonna 2012. 5. Euroopan oikeusasiamiehelle tehdyt kantelut 5.1. Oikeusasiamies lopetti vuoden 2012 aikana 18 sellaisen kantelun käsittelyn, jotka liittyivät asiakirjoja koskevien tutustumispyyntöjen käsittelyyn komissiossa. Nämä tapaukset olivat seuraavat: Kymmenen tapauksen käsittely päätettiin esittämällä kriittisiä tai muita huomautuksia 2293/2008/(BB)(FOR)TN || 1972/2009/ANA || 914/2009/(IP)(EIS)ER || 2299/2010/(IP)(EIS)ER 682/2010/(TS)TN || 339/2011/AN || 388/2011/(PMC)(IP) (EIS)ER || 1472/2011/(PMC)(PB)MMN 2466/2011/ER || 173/2012/VL || || Kahdeksan tapauksen käsittely päätettiin ilman jatkotoimia 3097/2009/(JF)(IP)EIS || 127/2010/VIK || 849/2010/KM || 1161/2010/BEH 1683/2010/(ELB) MMN || 1767/2010/(IP)(EIS) ER || 1459/2011/JF || 414/2012/MMN 5.2. Oikeusasiamies aloitti vuoden aikana 20 sellaisen tapauksen käsittelyn, joissa asiakirjoihin tutustuminen oli kantelun pää- tai sivuasia. 6. Tuomioistuimessa nostetut kanteet Aiempien vuosien tapaan vuonna 2012 annettiin merkittävää uutta oikeuskäytäntöä.[3] 6.1. Unionin tuomioistuin antoi kolme tärkeää tuomiota asioissa Agrofert[4], Editions Odile Jacob[5] ja IFAW[6] tehdyistä valituksista. Kaksi ensimmäistä tuomiota liittyvät kilpailupolitiikkaan, kun taas kolmannessa tuomioistuin tulkitsee arviointia, joka koskee jäsenvaltion vastustusta luovuttaa siltä peräisin olevia asiakirjoja. Unionin tuomioistuin antoi kaksi määräystä, joilla hylättiin hakemus asioissa C-208/11 P (perusteeton) ja C-554/11 P (jätettiin tutkimatta). Kummankin kanteen oli nostanut Internationaler Hilfsfonds komissiota vastaan. 6.2. Unionin yleinen tuomioistuin antoi kuusi tuomiota asioissa, jotka liittyvät oikeuteen tutustua asiakirjoihin: Asia T-59/09, Saksa v. komissio, tuomio 14.2.2012 || Asia T-529/09, S. in t’Veld v. neuvosto, tuomio 4.5.2012 (komissio tukee väliintulijana neuvoston kantaa) || Asia T-344/08, EnBW v. komissio, tuomio 22.5.2012 T-6/10, Sviluppo Globale v. komissio, tuomio 22.5.2012 || T-300/10, Internationaler Hilfsfonds v. komissio, tuomio 22.5.2012 || T-167/10 European Dynamics v. komissio, tuomio 6.12.2012 6.3. Tuomioistuin määräsi kolme asiaa poistettavaksi rekisteristä kantajan pyynnöstä: T-362/11 Stichting Greenpeace Nederland ja PAN Europe v. komissio || T-337/09 Colegio Official de Farmaceuticos v. komissio || T-333/12, Soltau v. komissio 6.4. Seuraavissa kolmessa tapauksessa tuomioistuin määräsi, että lausunnon antaminen raukeaa: T-330/11, Mastercard v. komissio || T-341/11, Ecologistas en Acción v. komissio || T-180/10, Nickel Institute v. komissio 6.5. Unionin yleinen tuomioistuin hylkäsi määräyksellään kolme hakemusta: T-359/10, Ecologistas en Acción-CODA (ilmeisen perusteeton) || T-278/11, ClientEarth v. komissio (tutkittavaksi ottamisen edellytykset puuttuvat selvästi ) || T-17/10, Steinberg v. komissio (jätettävä osittain tutkimatta, osittain perusteeton) 6.6. Asetuksen (EY) N:o 1049/2001 mukaisia komission päätöksiä vastaan nostettiin 14 uutta kannetta: T-185/12 HUK-Coburg Haftpflicht-Unterstützungs-Kasse kraftfahrender Beamter Deutschlands a.G. in Coburg v. komissio || T-188/12 Patrick Breyer v. komissio || T-306/12 Spirlea v. komissio T-333/12 C. Soltau v. komissio || T-402/12 Carl Schlyter v. komissio || T-418 Jürgen Beninca v. komissio [unionin yleisen tuomioistuimen 19.2.2013 antama määräys, jossa todetaan, että lausunnon antaminen asiassa raukeaa ja asia poistetaan rekisteristä] T-419/12 LVM Landwirtschaftlicher Versicherungsverein Münster aG v. komissio || T-420/12 VHV Allgemeine Versicherung AG v. komissio || T-421/12 Württembergische Gemeinde-Versicherung aG v. komissio T-476/12 Saint-Gobain Glass Deutschland GmbH v. komissio || T-482/12 Internationaler Hilfsfonds e.V.c v. komissio || T-498/12 Koinopraxia Touristiki Loutrakiou A.E. O.T.A. - Loutraki A.E. - Club Hotel Loutraki Casino Touristikes kai Xenodocheiakes Epicheiriseis A.E. v. komissio T-526/12 AXA Versicherung AG v. komissio || T-561/12 Jürgen Beninca v. komissio || 6.7. Lisäksi yhdessä uudessa asiassa yleisen tuomioistuimen määräyksiin/tuomioihin on haettu muutosta unionin tuomioistuimelta. C-365/12 P komissio v. EnBW Energie Baden-Württemberg AG e.a || || 7. Päätelmät Asiakirjoihin tutustumista koskevien pyyntöjen määrä kasvoi tasaisesti yhdeksän vuoden ajan 500:sta noin 6 500:aan. Vuosina 2010 ja 2011 pyyntöjen lukumäärä pysytteli vakaana, ja on nyt laskenut 6 000:een. Komissio oli edelleenkin toimielimistä se, joka käsitteli selvästi eniten pyyntöjä saada tutustua asiakirjoihin. Toisaalta uudistettujen hakemusten lukumäärä on noussut. Hakijat tuntevat paremmin lailliset oikeutensa ja osaavat valittaa komission alkuperäisestä päätöksestä. Vaikuttaisikin siltä, että komissio on onnistunut luomaan vakaat ja hyvin tunnetut avoimuuspuitteet hyödyntämällä eri välineitä ja foorumeita, muun muassa parantamalla asiakirjojen saatavuutta. Vuonna 2012 komission lainsäädäntötoiminnan aktiivista läpinäkyvyyttä parannettiin entisestään edellisvuoden saavutusten pohjalta. Tämän seurauksena suuri osa alkuperäisistä asiakirjapyynnöistä ja melkein kaikki uudistetut hakemukset koskevat komission toimintaa sen valvoessa EU:n lainsäädännön soveltamista, erityisesti kilpailupolitiikan täytäntöönpanoa. Tällaisia asiakirjapyyntöjä käsitellessään komission on samaan aikaan paitsi varmistettava toimintansa läpinäkyvyys myös säilytettävä kykynsä suorittaa asianmukaisesti sille perussopimuksilla annetut tehtävät. LIITE Asetuksen (EY) N:o 1049/2001 soveltamiseen liittyviä tilastoja 1. Rekisteriin lisättyjen asiakirjojen määrä || COM || SEC || C || JOIN || SWD || OJ || PV || Total 2012 || 1 832 || 1 429 || 13 542 || 53 || 859 || 130 || 95 || 17 940 Alkuperäiset hakemukset 2. Vastaanotetut ja käsitellyt hakemukset || 2010 || 2011 || 2012 Vastaanotetut hakemukset || 6 361 || 6 477 || 6 014 Annetut vastaukset[7][8] || 7 148 || 7 075 || 6 334 Asetukseen (EY) N:o 1049/2001 perustuvat vastaukset || 6 127 || 6 055 || 5 274 3. Lopputulos || 2010 || 2011 || 2012 Luku-määrä || % || Luku-määrä || % || Luku-määrä || % Tutustumisoikeus myönnetty || 5 034 || 82,16 || 4 856 || 80,20 || 3 928 || 74,48 Tutustumisoikeus evätty || 764 || 12,47 || 737 || 12,18 || 892 || 16,91 Osittainen tutustumisoikeus || 329 || 5,37 || 462 || 7,62 || 454 || 8,61 Yhteensä || 6 127 || 100 || 6 055 || 100 || 5 274 || 100 4. Kieltävät vastaukset perusteena käytetyn poikkeuksen mukaan (%) || 2010 || 2011 || 2012 4 art. 1 kohdan a alakohdan ensimmäinen luetelmakohta – yleisen turvallisuuden suojaaminen || 1,94 || 2,40 || 1,34 4 art. 1 kohdan a alakohdan toinen luetelmakohta – puolustus- ja sotilasasioiden suojaaminen || 0,14 || 0,39 || 0,11 4 art. 1 kohdan a alakohdan kolmas luetelmakohta – kansainvälisten suhteiden suojaaminen || 9,83 || 12,02 || 3,58 4 art. 1 kohdan a alakohdan neljäs luetelmakohta – finanssi-, raha- tai talouspolitiikan suojaaminen || 2,15 || 1,88 || 1,40 4 art. 1 kohdan b alakohta – yksityiselämän ja yksilön koskemattomuuden suojaaminen || 9,76 || 8,90 || 14,65 4 art. 2 kohdan ensimmäinen luetelmakohta – taloudellisten etujen suojaaminen || 11,84 || 16,83 || 16,94 4 art. 2 kohdan toinen luetelmakohta –tuomioistuinkäsittelyn ja oikeudellisen neuvonannon suojaaminen || 7,32 || 6,76 || 9,84 4 art. 2 kohdan kolmas luetelmakohta – tarkastus-, tutkinta- ja tilintarkastustoimien suojaaminen || 26,63 || 21,90 || 25,32 4 art. 3 kohdan ensimmäinen alakohta – sellaisen päätöksentekomenettelyn suojaaminen, jossa ei ole vielä tehty päätöstä || 16,80 || 17,15 || 20,23 4 art. 3 kohdan toinen alakohta – sellaisen päätöksentekomenettelyn suojaaminen, jossa on jo tehty päätös: sisäiseen käyttöön osaksi neuvotteluja ja alustavia keskusteluja tarkoitetut mielipiteet || 9,62 || 8,58 || 4,92 4 art. 5 kohta – jäsenvaltion / kolmannen maan kieltävä vastaus || 3,94 || 3,18 || 1,67 Yhteensä || 100 || 100 || 100 Uudistetut hakemukset 5. Vastaanotetut ja käsitellyt hakemukset || 2010 || 2011 || 2012 Vastaanotetut hakemukset || 181 || 165 || 229 Hakemuksiin annetut vastaukset || 152 || 162 || 202 Asetukseen (EY) N:o 1049/2001 perustuvia uudistettuja hakemuksia koskevat päätökset || 122 || 144 || 160 6. Lopputulos || 2010 || 2011 || 2012 Luku-määrä || % || Luku-määrä || % || Luku-määrä || % Vahvistettu || 61 || 50 || 61 || 42,36 || 91 || 56,88 Tarkistettu osittain || 42 || 34,43 || 62 || 43,05 || 39 || 24,38 Tarkistettu kokonaan || 19 || 15,57 || 21 || 14,58 || 30 || 18,75 Yhteensä || 122 || 100 || 144 || 100 || 160 || 100 7. Kieltävät vastaukset perusteena käytetyn poikkeuksen mukaan (%) || 2010 || 2011 || 2012 4 art. 1 kohdan a alakohdan ensimmäinen luetelmakohta – yleisen turvallisuuden suojaaminen || 2,67 || 1,33 || 1,31 4 art. 1 kohdan a alakohdan toinen luetelmakohta – puolustus- ja sotilasasioiden suojaaminen || 0 || 2,00 || 0,65 4 art. 1 kohdan a alakohdan kolmas luetelmakohta – kansainvälisten suhteiden suojaaminen || 6,67 || 4,67 || 7,19 4 art. 1 kohdan a alakohdan neljäs luetelmakohta – finanssi-, raha- tai talouspolitiikan suojaaminen || 3,33 || 3,34 || 0 4 art. 1 kohdan b alakohta – yksityiselämän ja yksilön koskemattomuuden suojaaminen || 9,33 || 20,67 || 10,46 4 art. 2 kohdan ensimmäinen luetelmakohta – taloudellisten etujen suojaaminen || 16,67 || 14,66 || 11,76 4 art. 2 kohdan toinen luetelmakohta – tuomioistuinkäsittelyn ja oikeudellisen neuvonannon suojaaminen || 10 || 1,33 || 7,84 4 art. 2 kohdan kolmas luetelmakohta – tarkastus-, tutkinta- ja tilintarkastustoimien suojaaminen || 32 || 32,68 || 45,10 4 art. 3 kohdan ensimmäinen alakohta – sellaisen päätöksentekomenettelyn suojaaminen, jossa ei ole vielä tehty päätöstä || 11,33 || 15,33 || 6,54 4 art. 3 kohdan toinen alakohta – sellaisen päätöksentekomenettelyn suojaaminen, jossa on jo tehty päätös: sisäiseen käyttöön osaksi neuvotteluja ja alustavia keskusteluja tarkoitetut mielipiteet || 8 || 4,00 || 9,15 4 art. 5 kohta – jäsenvaltion kieltävä vastaus || - || - || - Yhteensä || 100 || 100 || 100 Alkuperäisten hakemusten jakautuminen eri tekijöiden mukaan 8. Hakijoiden ammatillis-yhteiskunnallisen aseman mukaan (%) || 2010 || 2011 || 2012 Akateemisten alojen edustajat || 23,24 || 25,73 || 22,70 Asianajajat || 10,69 || 11,30 || 13,58 Kansalaisyhteiskunta (eturyhmät, teollisuus, kansalaisjärjestöt jne.) || 8,18 || 8,59 || 10,32 Viranomaiset (muut kuin EU:n toimielimet) || 13,56 || 8,20 || 7,12 EU:n muut toimielimet || 8,32 || 8,15 || 7,64 Toimittajat || 3,35 || 3,25 || 4,81 Muut (ei ilmoitettu) || 32,68 || 34,78 || 33,83 Yhteensä || 100 || 100 || 100 9. Hakemusten maantieteellisen alkuperän mukaan (%) || 2010 || 2011 || 2012 Itävalta || 2,08 || 1,38 || 1,78 Belgia || 17,95 || 21,42 || 21,85 Bulgaria || 0,69 || 0,93 || 0,70 Kypros || 0,20 || 0,25 || 0,08 Tšekki || 4,23 || 0,93 || 2,01 Tanska || 2,02 || 2,11 || 1,58 Viro || 0,09 || 0,19 || 0,17 Suomi || 0,81 || 1,57 || 0,55 Ranska || 9,05 || 8,90 || 7,53 Saksa || 16,62 || 12,27 || 14,04 Kreikka || 1,22 || 1,10 || 1,73 Unkari || 0,89 || 0,96 || 0,63 Irlanti || 1,49 || 1,02 || 1,50 Italia || 8,85 || 12,37 || 7,54 Latvia || 0,13 || 0,15 || 0,17 Liettua || 0,31 || 0,42 || 0,30 Luxemburg || 1,99 || 2,12 || 1,79 Malta || 0,22 || 0,12 || 0,17 Alankomaat || 4,43 || 4,18 || 4,62 Puola || 2,76 || 2,68 || 2,79 Portugali || 1,16 || 1,15 || 1,11 Romania || 1,11 || 0,87 || 0,91 Slovakia || 0,56 || 0,56 || 0,81 Slovenia || 0,52 || 0,31 || 0,22 Espanja || 6,86 || 7,16 || 5,70 Ruotsi || 2,18 || 1,81 || 2,16 Yhdistynyt kuningaskunta || 7,24 || 8,59 || 10,17 EU:n ulkopuoliset Euroopan maat || 0,50 || 0,40 || 0,37 Pohjois-Amerikka || 0,11 || 0,23 || 0,88 Australia ja Uusi-Seelanti || 0,09 || 0,03 || 0,03 Afrikka || 0,05 || 0,02 || 0 Etelä-Amerikka || 0,05 || 0,02 || 0,03 Aasia || 0,04 || 0,06 || 0,05 Muut (ei ilmoitettu) || 3,49 || 3,73 || 6,03 Yhteensä || 100 || 100 || 100 10. Alan mukaan (%) Pääosasto / Yksikkö || 2010 || 2011 || 2012 AGRI – Maatalous ja maaseudun kehittäminen || 3,15 || 2,62 || 3,44 BEPA – Eurooppa-politiikan neuvonantajien toimisto || 0,03 || 0,11 || 0 BUDG – Budjetti || 1,24 || 1,02 || 0,81 CLIMA – Ilmastotoimet || 1,21 || 2,22 || 2,86 COMM – Viestintä || 0,74 || 1,26 || 0,65 COMP – Kilpailu || 9,07 || 6,99 || 6,81 CONNECT – Viestintäverkot, sisällöt ja teknologia[9] || 1,79 || 1,98 || 1,74 DEVCO – Kehitys- ja yhteistyö – EuropeAid (entinen DEV + AIDCO) || 2,77 || 3,30 || 4,67 DGT – Käännöstoimi || 0,36 || 0,14 || 0,20 DIGIT – Tietotekniikka || 0,09 || 0,09 || 0,12 EAC – Koulutus ja kulttuuri || 1,13 || 1,05 || 1,13 ECFIN – Talous ja rahoitus || 2,32 || 1,57 || 1,11 ECHO – Humanitaarinen apu ja pelastuspalveluasiat || 0,28 || 0,33 || 0,18 ELARG – Laajentumisasiat || 1,47 || 1,04 || 0,95 EMPL –Työllisyys-, sosiaali- ja osallisuusasiat || 2,74 || 1,64 || 3,47 ENER – Energia || 2,91 || 5,86 || 5,15 ENTR – Yritys- ja teollisuustoiminta || 4,48 || 4,84 || 4,55 ENV – Ympäristöasiat[10] || 4,86 || 6,37 || 6,61 EPSO – Euroopan unionin henkilöstövalintatoimisto || 0,14 || 0,23 || 0,23 ESTAT – Eurostat || 0,31 || 0,20 || 0,20 FPI – Ulkopolitiikan välineiden hallinto[11] || - || - || 0,13 HOME – Sisäasiat || 1,63 || 4,74 || 3,14 HR - Henkilöstöhallinto ja turvallisuustoiminta + OIB (Infrastruktuuri- ja logistiikkatoimisto Brysselissä) + OIL (Infrastruktuuri- ja logistiikkatoimisto Luxemburgissa) + PMO (Henkilökohtaisten etuuksien hallinto- ja maksutoimisto) || 2,29 || 2,34 || 2,98 IAS – Sisäinen tarkastus || 0,09 || 0,05 || 0,02 JUST – Oikeusasiat (entinen JLS)[12] || 6,75 || 2,54 || 3,72 MARE – Meri- ja kalastusasiat || 0,66 || 0,95 || 0,66 MARKT – Sisämarkkinat ja palvelut || 6,14 || 5,72 || 5,02 MOVE – Liikenne ja liikkuminen || 3,13 || 3,02 || 2,66 OLAF – Euroopan petostentorjuntavirasto || 0,27 || 0,25 || 0,48 OP – Julkaisutoimisto || 0,19 || 0,37 || 0,12 REGIO – Aluepolitiikka || 3,06 || 2,29 || 3,41 RTD – Tutkimus ja innovointi + JRC (Yhteinen tutkimuskeskus) || 1,82 || 1,27 || 1,61 SANCO – Terveys- ja kuluttaja-asiat || 5,44 || 6,96 || 7,28 SCIC – Yhteinen tulkkaus- ja konferenssipalvelu || 0,08 || 0,00 || 0,02 SG – Pääsihteeristö || 11,64 || 10,12 || 12,10 SJ – Oikeudellinen yksikkö || 2,68 || 2,76 || 4,37 TAXUD – Verotus ja tulliliitto || 5,30 || 7,80 || 4,92 TRADE – Kauppapolitiikka || 3,06 || 3,47 || 2,48 Yhteensä || 100 || 100 || 100 [1] EYVL L 145, 31.5.2001, s. 43. [2] ”Arkaluonteisia ovat asiakirjat, jotka ovat peräisin toimielimistä tai niiden virastoista, jäsenvaltioista tai kolmansista maista tai kansainvälisistä järjestöistä ja joiden turvaluokitus on ”TRÈS SECRET / TOP SECRET”, ”SECRET” tai ”CONFIDENTIEL” kyseisen toimielimen niiden sääntöjen mukaisesti, joilla suojellaan Euroopan unionin tai sen yhden tai useamman jäsenvaltion olennaisia etuja 4 artiklan 1 kohdan a alakohdassa tarkoitetuilla aloilla, erityisesti yleisen turvallisuuden, puolustuksen ja sotilasasioiden osalta.” (9 artiklan 1 kohta). [3] Ks. yksityiskohtaisemmat tiedot kaikista jäljempänä mainituista tapauksista verkkosivuilta http://curia.europa.eu/jurisp/cgi-bin/form.pl?lang=fi. [4] Asia C-477/10 P, komissio v. Agrofert Holding a.s., tuomio 28.6.2012, ei vielä julkaistu. [5] Asia C-404/10 P, komissio v. Editions Odile Jacob SAS., tuomio 28.6.2012, ei vielä julkaistu. [6] Asia C-135/11 P, IFAW Internationaler Tierschutz-Fonds v. komissio, tuomio 21.6.2012, ei vielä julkaistu. [7] Huom. yksi pyyntö voi koskea useaa eri asiakirjaa ja vastaukset voivat poiketa eri asiakirjojen kohdalla toisistaan. [8] Huom. ”Annetut vastaukset” -luokka sisältää myös vastaukset, jotka annetaan jonkin muun asetuksen kuin asetuksen (EY) N:o 1049/2001 nojalla, kuten esim. asetuksen (EY) N:o 45/2001 soveltamisalaan kuuluvat vastaukset. [9] Aiemmin INFSO – Tietoyhteiskunta [10] Entinen ympäristöasioiden pääosasto jakautui ympäristöasioiden pääosastoksi (ENV) ja ilmastotoimien pääosastoksi (CLIMA) vuonna 2010. [11] Euroopan ulkosuhdehallinnon (EUH) perustamisen jälkeen ainoastaan FPI:n asiakirjat jäivät komissioon. [12] Oikeus-, vapaus- ja turvallisuusasioiden pääosasto (JLS) jakautui oikeusasioiden pääosastoksi (JUST) ja sisäasioiden pääosastoksi (HOME) vuonna 2010.